*Lēmuma projekts*

**Par bieži sastopamo derīgo izrakteņu ieguves atļaujas izsniegšanu smilts-grants un smilts atradnei “Zāgadi” iecirknī “Zāgadi-2023”, Alsviķu pagastā, Alūksnes novadā**

Alūksnes novada pašvaldībā 29.05.2024. saņemts un ar Nr. ANP/1-35/24/1838 reģistrēts valsts akciju sabiedrības “LATVIJAS AUTOCEĻU UZTURĒTĀJS”, reģistrācijas Nr. 40003356530, juridiskā adrese Krustpils iela 4, Rīga, LV-1073 (turpmāk – VAS “LATVIJAS AUTOCEĻU UZTURĒTĀJS”), iesniegums Nr. 5.3.1.-V.2/N2024-802 par bieži sastopamo derīgo izrakteņu ieguves atļaujas izsniegšanu smilts-grants un smilts atradnei “Zāgadi” iecirknī “Zāgadi-2023”, Alsviķu pagastā, Alūksnes novadā.

Izskatot iesniegumu un tam pievienotos dokumentus, konstatēts:

* Smilts-grants un smilts atradnes “Zāgadi” iecirknis “Zāgadi-2023” atrodas nekustamā īpašuma “Zāgadi”, kadastra Nr. 3642 008 0034, Alsviķu pagastā, Alūksnes novadā, sastāvā esošajā zemes vienībā ar kadastra apzīmējumu 3642 008 0034, kura īpašniece, saskaņā ar Vidzemes rajona tiesas Alsviķu pagasta zemesgrāmatas nodalījumu Nr. 100000008031, ir valsts akciju sabiedrība “LATVIJAS AUTOCEĻU UZTURĒTĀJS”, reģistrācijas numurs 40003356530;
* saskaņā ar Alūksnes novada pašvaldības domes 2015. gada 27. augusta saistošajiem noteikumiem Nr. 14/2015 “Alūksnes novada teritorijas plānojums 2015.-2027. gadam, Teritorijas izmantošanas un apbūves noteikumi un grafiskā daļa” (ar grozījumiem, kas izdarīti ar Alūksnes novada pašvaldības domes 2023. gada 27. aprīļa saistošajiem noteikumiem Nr. 7/2023; 2023. gada 31. augusta saistošajiem noteikumiem Nr. 22/2023), Alsviķu pagasta funkcionālā zonējuma un apgrūtināto teritoriju karti, zemes vienība, ar kadastra apzīmējumu 3642 008 0034, atrodas daļēji Rūpnieciskās apbūves teritorijā (R1), un daļēji Mežu (M) un Lauksaimniecības (L) teritorijās;
* Rūpnieciskās apbūves teritorijā (R1), pamatojoties uz Teritorijas izmantošanas un apbūves noteikumu 386. apakšpunktu, kā viens no teritorijas galvenajiem izmantošanas veidiem ir atļauta derīgo izrakteņu ieguve;
* Mežu (M) un Lauksaimniecības (L) teritorijās derīgo izrakteņu ieguve ir atļauta kā viens no papildizmantošanas veidiem, ar nosacījumu, ka veicama zemes lietošanas veida maiņa, pamatojoties uz Teritorijas izmantošanas un apbūves noteikumu 445. un 468. apakšpunktu;
* saskaņā ar iesniegumam pievienoto Valsts vides dienesta 2023. gada 19. jūlijā izsniegto derīgo izrakteņu (izņemot pazemes ūdeņus) atradnes pasi, atradnē “Zāgadi” iecirknī “Zāgadi-2023” ir veikta derīgo izrakteņu ieguve, bet precīzu datu par iegūto derīgo izrakteņu apjomu nav;
* saskaņā ar Valsts vides dienesta 2023. gada 19. jūlijā izsniegto derīgo izrakteņu ieguves limitu, ar termiņu līdz 2048. gada 18. jūlijam, smilts-grants un smilts atradnes “Zāgadi” iecirknī “Zāgadi-2023” ieguves limita apjoms ir 37,94 tūkstoši m3 smilts-grants un 1682,90 tūkstoši m3 smilts, krājumi atbilst derīgo izrakteņu krājumu N kategorijai atbilstoši izpētes detalitātei;
* iesniegumam pievienoti arī Valsts vides dienesta 2024. gada 27. maijā izsniegtie tehniskie noteikumi Nr. AP24TN0803 smilts-grants un smilts atradnei “Zāgadi” iecirknī “Zāgadi-2023”, un tehnisko noteikumu derīguma termiņš ir vienāds ar derīgo izrakteņu ieguves limita darbības termiņu;
* 12.06.2024. VAS “LATVIJAS AUTOCEĻU UZTURĒTĀJS” tika lūgts iesniegt papildus informāciju, saskaņā ar Ministru kabineta 2011. gada 6. septembra noteikumu Nr. 696 “Zemes dzīļu izmantošanas licenču un bieži sastopamo derīgo izrakteņu ieguves atļauju izsniegšanas kārtība, kā arī publiskas personas zemes iznomāšanas kārtība zemes dzīļu izmantošanai” 27.5. apakšpunktu;
* pašvaldībā 14.06.2024. tika saņemta un ar Nr. ANP/1-35/24/2044 reģistrēta VAS “LATVIJAS AUTOCEĻU UZTURĒTĀJS” atbildes vēstule ar informāciju par personālu, tā kvalifikāciju un karjera izstrādes darbu veikšanai paredzēto tehnisko nodrošinājumu.

 Pamatojoties uz Pašvaldību likuma 4. panta pirmās daļas 13. punktu, likuma “Par zemes dzīlēm” 4. panta piektās daļas 1.punktu un 9. panta pirmās daļas 5. punktu, Ministru kabineta 2011. gada 6. septembra noteikumu Nr. 696 “Zemes dzīļu izmantošanas licenču un bieži sastopamo derīgo izrakteņu ieguves atļauju izsniegšanas kārtība, kā arī publiskas personas zemes iznomāšanas kārtība zemes dzīļu izmantošanai” 26., 27., 32. un 33. punktu, Ministru kabineta 2006. gada 19. decembra noteikumu Nr. 1055 “Noteikumi par valsts nodevām zemes dzīļu izmantošanas jomā (izņemot zemes dzīļu izmantošanu iekšzemes publiskajos ūdeņos un jūrā un ogļūdeņražu meklēšanu, izpēti un ieguvi)” 4., 5. un 7. punktu,

1. Izsniegt valsts akciju sabiedrībai “LATVIJAS AUTOCEĻU UZTURĒTĀJS”, reģistrācijas Nr. 40003356530, bieži sastopamo derīgo izrakteņu ieguves atļauju smilts-grants un smilts ieguvei atradnē “Zāgadi” iecirknī “Zāgadi-2023”, kas atrodas nekustamā īpašuma “Zāgadi”, kadastra Nr. 3642 008 0034, Alsviķu pagastā, Alūksnes novadā, sastāvā esošajā zemes vienībā ar kadastra apzīmējumu 3642 008 0034, ar zemes dzīļu izmantošanas nosacījumiem (pielikumā).
2. Noteikt atļaujas derīguma termiņu līdz 2048. gada 18. jūlijam, saskaņā ar Valsts vides dienesta izsniegtajā derīgo izrakteņu ieguves limitā noteikto laikposmu.
3. Atļauju izsniegt pēc maksājuma uzdevuma saņemšanas par valsts nodevas 142,29 EUR (viens simts četrdesmit divu *euro* 29 centu) iemaksu pašvaldības budžetā.

*Lēmumu var pārsūdzēt Administratīvajā rajona tiesā viena mēneša laikā no tā spēkā stāšanās dienas.*

Pielikums

Alūksnes novada pašvaldības domes

27.06.2024. lēmumam Nr.\_\_\_\_

**Zemes dzīļu izmantošanas nosacījumi**

Bieži sastopamo derīgo izrakteņu ieguves atļauja (turpmāk – Atļauja) dod tiesības valsts akciju sabiedrībai “LATVIJAS AUTOCEĻU UZTURĒTĀJS” veikt smilts-grants un smilts ieguvi atradnē “Zāgadi” iecirknī “Zāgadi-2023”, kas atrodas nekustamā īpašuma “Zāgadi”, kadastra Nr. 3642 008 0034, Alsviķu pagastā, Alūksnes novadā, sastāvā esošajā zemes vienībā ar kadastra apzīmējumu 3642 008 0034. Atradnes “Zāgadi” iecirknī “Zāgadi-2023” un noteiktā derīgo izrakteņu ieguves limita laukuma platība ir 99,71 tūkstoši m² (9,9710 ha), zemes vienības robežas un ieguves limita laukuma robežas norādītas Atļaujas 2. pielikumā.

Izmantojot atradni un veicot derīgo izrakteņu ieguvi, Atļaujas adresātam jāievēro šādas prasības:

* 1. Derīgo izrakteņu ieguvi drīkst uzsākt tikai tad, kad atbilstoši Ministru kabineta 2012. gada 21. augusta noteikumiem Nr. 570 “Derīgo izrakteņu ieguves kārtība” ir izstrādāts, saskaņots un apstiprināts derīgo izrakteņu ieguves projekts.
	2. Ievērot derīgo izrakteņu atradnes pases 14.3. punkta prasības.
	3. Nostiprinot dabā derīgo izrakteņu ieguves limita laukuma robežu, kurā notiks smilts-grants un smilts ieguve, ievērot atradnes pasē un ieguves limitā norādītās robežpunktu koordinātas. Dabā nostiprinātos robežpunktus saglabāt līdz derīgo izrakteņu ieguves darbu beigām.
	4. Nedrīkst pārsniegt ieguves limita apjomus, kas ir noteikti Atļaujas 3.pielikumā.
	5. Derīgo izrakteņu ieguvi un transportēšanu neveikt nakts stundās, agrās rīta un vēlās vakara stundās, lai netraucētu apkārtnē dzīvojošos iedzīvotājus, nepārsniegt pieļaujamās trokšņu emisijas.
	6. Derīgo izrakteņu ieguve nedrīkst pasliktināt hidroloģisko režīmu piegulošajās teritorijās.
	7. Veicot derīgo izrakteņu ieguvi, nedrīkst piesārņot apkārtējo vidi ar naftas produktiem no tehnikas, kā arī ražošanas un sadzīves atkritumiem, notekūdeņiem.
	8. Derīgo izrakteņu transportēšanas rezultātā nedrīkst ierobežot pārvietošanās iespējas pa valsts un pašvaldības nozīmes autoceļiem, un citiem ceļiem.
	9. Derīgo izrakteņu transportēšanas rezultātā nedrīkst sabojāt pašvaldības autoceļu segumu.
	10. Atradnes “Zāgadi” iecirkņa “Zāgadi-2023” teritorijā atrodas vietējā ģeodēziskā tīkla punkts “Mežvidi” ar aizsargjoslu 5 metri no punkta centra. Veicot derīgo izrakteņu ieguves darbus, jānorobežo ģeodēziskā punkta centrs, izvietojot ap to stigmietus un norobežojošas lentas, un nav pieļaujama ģeodēziskās zīmes centra izkustināšana dažādu darbību rezultātā. Ja ģeodēziskais punkts tiek iznīcināts, jauna ģeodēziskā punkta ierīkošanas un vietējā tīkla segmenta pilnveidošanas izmaksas sedz persona, kura pasūtījusi vai veikusi darbus.
1. Atļaujas adresātam ir pienākums:
	1. Ievērot derīgo izrakteņu ieguves darbos vides aizsardzības un darba drošības prasības, kas noteiktas Latvijas Republikas normatīvajos aktos.
	2. Ievērot Valsts vides dienesta tehniskajos noteikumos noteiktās vides aizsardzības prasības.
	3. Ievērot derīgo izrakteņu ieguves limita laukuma robežas un zemes vienības robežas.
	4. Veikt iegūto derīgo izrakteņu uzskaiti.
	5. Veikt izstrādātās atradnes rekultivācijas darbus, kas iepriekš saskaņoti ar pašvaldību.
2. Atļaujas adresātam ir tiesības:
	1. Īpašuma tiesības uz iegūtajiem derīgajiem izrakteņiem.
	2. Atteikties no Atļaujas, iesniedzot paziņojumu Alūksnes novada pašvaldībai 6 mēnešus pirms darbības pārtraukšanas. Tas neatbrīvo Atļaujas adresātu no Atļaujā paredzētajām saistībām.
3. Atļaujas adresāta darbība var tikt ierobežota, apturēta vai pārtraukta normatīvajos aktos noteiktajos gadījumos un kārtībā.